วางแผนที่จำเป็น แอบย่องออกจากบ้าน เงียบเข้าไว้
วิธีนี้คือการหาว่าเส้นทางจากห้องนอนไปที่ประตูหรือหน้าต่างนั้นส่งเสียงดังแค่ไหน พยายามจำว่ามีเสียงเอี๊ยดอ๊าดหรือเสียงดังจากตรงไหนบ้างหรือเปล่าเพื่อที่คุณจะได้เลี่ยงตรงนั้นตอนที่คุณแอบหนีออกไปจริงๆ  เช่น ถ้าคุณลงบันไดแล้วสังเกตว่ามีอยู่ขั้นหนึ่งที่ส่งเสียงเอี๊ยดอ๊าด ตอนที่แอบออกจากบ้านก็อย่าลืมก้าวข้ามขั้นนี้ไป ถ้าประตูเสียงดังมาก คุณอาจจะหาอะไรมาหล่อลื่นบานพับเพื่อให้มันเงียบลง อาจจะใช้ WD-40 ปิโตรเลียมเจลลี หรือน้ำมันมะกอกก็ยังได้ ถ้าคุณไม่อยากเปลี่ยนเสื้อผ้านอกบ้าน ให้ซ่อนชุดที่จะไว้เปลี่ยนในตู้หรือซ่อนไว้ในชั้นวางของใกล้ๆ กับประตู วิธีนี้จะทำให้คุณแน่ใจได้ว่า ไม่มีใครเห็นคุณใส่ชุดธรรมดาตอนที่คุณพยายามแอบออกจากบ้าน เวลาที่แอบออกจากบ้าน ให้ใส่ชุดนอนจะดีที่สุดเผื่อมีคนมาเห็นคุณ ของที่ว่านี้ได้แก่ของจำพวกชุดสำหรับเปลี่ยน กระเป๋าสตางค์ กุญแจ หรือโทรศัพท์มือถือ ใส่ทุกอย่างไว้ในกระเป๋าที่หยิบได้ง่าย เมื่อถึงเวลาคุณจะได้ไม่ต้องควานหาทุกอย่างที่ต้องใช้มารวมกัน การเตรียมของทุกอย่างไว้ในกระเป๋าให้เรียบร้อยยังทำให้คุณแอบหนีออกไปได้เงียบขึ้นด้วย คุณควรจะมีแผนสำรองไว้เผื่อว่ามันไม่เป็นไปอย่างที่คิด ถ้ามีคนเห็นคุณพยายามจะออกจากบ้าน ให้คิดว่าจะพูดอะไรกับเขา เขาจะได้ไม่สงสัยว่าทำไมป่านนี้แล้วคุณยังไม่หลับไม่นอน เช่น คุณอาจจะบอกว่าคุณมาดื่มน้ำหรือคุณคิดว่าคุณได้ยินเสียงมาจากข้างล่างก็เลยอยากจะลงมาดู หลายบ้านติดสัญญาณเตือนไว้ที่ประตูหรือบางทีก็ตรงหน้าต่างเพื่อให้เจ้าของบ้านรู้ว่ามีคนพยายามแอบเข้ามาในบ้าน (หรือในกรณีของคุณคือแอบย่องออกจากบ้าน!) ถ้าพ่อแม่ของคุณติดตั้งเครื่องส่งสัญญาณไว้ที่บ้านก่อนเข้านอน คุณต้องแน่ใจว่าตัวเองรู้รหัสสำหรับปิดหรือไม่ก็พยายามออกจากบ้านทางอื่น หมายความว่าถ้าคุณวางแผนที่จะออกจากบ้านทางหน้าต่าง ขากลับมาบ้านคุณก็ต้องปีนกลับเข้าไปได้ ถ้าคุณออกทางประตูและต้องใช้กุญแจไขเข้าบ้าน คุณก็ต้องมีกุญแจหรือมีรหัสที่ใช้ในการเปิดประตูบ้าน คุณจะซ่อนกุญแจไว้ใต้พรมเช็ดเท้าหรือก้อนหินก็ได้ตามสบาย ใส่ชุดที่คุณใส่นอนตามปกติ อย่าเปลี่ยนเป็นชุดอื่นก่อนแอบย่องออกจากบ้านเผื่อว่ามีใครมาเห็นคุณเข้า ถ้าคุณใส่ชุดนอน มันจะหาข้ออ้างได้ง่ายกว่าแล้วก็จะไม่มีใครสงสัย ถ้าปกติคุณใส่ชุดนอนตัวโคร่งๆ อยู่แล้ว คุณอาจจะใส่อีกชุดไว้ข้างในเพื่อให้เปลี่ยนชุดง่ายขึ้น การส่งเสียงอาจจะเป็นอะไรง่ายๆ อย่างการหาจังหวะบอกฝันดีกับที่บ้านก่อนจะปิดประตูห้องนอนให้พวกเขาได้ยิน หรือคุณอาจจะเปิดเพลงหรือรายการทีวีในห้อง คนอื่นจะได้คิดว่าคุณกำลังทำอะไรยุ่งอยู่ วิธีนี้จะทำให้พ่อแม่ไม่เอะใจที่จะมาดูคุณ ถ้าปกติแล้วคุณเปิดเพลงฟังขณะเข้านอน ก็ให้เปิดเพลงไว้ตามปกติก่อนจะแอบออกไป คุณต้องอดทนและรอจนกว่าคุณจะแน่ใจว่าพ่อแม่หลับไปแล้วแน่ๆ ถ้าคุณรู้ว่าพ่อแม่เป็นคนหลับลึก คุณก็ไม่ต้องกังวลเรื่องนี้มากนัก แต่ถ้าไม่ ก็ให้ฟังเสียงหายใจลึกๆ หรือเสียงกรนเพื่อให้แน่ใจว่าพวกท่านจะไม่ได้ยินคุณ ถ้าคุณกังวลว่าจะต้องรอนาน ให้ตั้งนาฬิกาปลุกแบบเงียบๆ เอาไว้ในมือถือเผื่อคุณเผลอหลับไป วิธีนี้มีประโยชน์ในกรณีที่พ่อแม่กลับมาเช็กที่ห้องนอนของคุณตอนที่คุณออกไปแล้ว เอาหมอนมาทำเป็นรูปร่างของคุณบนที่นอน แล้วเอาผ้าห่มทับไว้อีกที วิธีนี้จะเหมือนว่าคุณกำลังนอนหลับสนิทอยู่บนเตียง คุณจะทำให้เนียนขึ้นด้วยการวางวิกไว้ใกล้กับช่วงบนของหมอนก็ได้ เพื่อให้ดูเหมือนว่าเป็นผมของคุณเอง เดินเบาๆ ผ่านทางเดินในบ้านหรือห้องนอนลงไปที่บันไดที่นำไปสู่ประตู ค่อยๆ เดินไปและพยายามเงียบให้ได้มากที่สุดจะได้ไม่มีใครได้ยิน ถ้าคุณออกทางหน้าต่าง คุณต้องยิ่งพยายามเปิดหน้าต่างและปีนออกไปให้เงียบที่สุด เอาเสื้อผ้าที่ซ่อนไว้แล้วออกมาและเปลี่ยนเป็นชุดนั้น เงียบให้มากที่สุด จริงๆ แล้วถ้าเปลี่ยนตอนออกนอกบ้านไปได้แล้วจะดีที่สุดเพื่อที่จะได้ไม่มีใครเห็นคุณใส่ชุดนั้น แต่ถ้าจำเป็นก็เปลี่ยนตรงใกล้ๆ ประตูก็ได้ ซ่อนชุดนอนเอาไว้ ตอนกลับมาบ้านจะได้เปลี่ยนกลับได้ง่ายๆ ค่อยๆ เปิดและปิดประตูหรือหน้าต่าง เพราะตอนนี้เป็นตอนที่มักจะเสียงดังที่สุด ล็อกประตูถ้าจำเป็น และต้องแน่ใจว่าคุณมีทางกลับเข้ามาได้ทีหลัง  เช็กอีกทีว่ากุญแจที่ซ่อนไว้ยังอยู่กับที่ หรือเอากุญแจใส่กระเป๋ากางเกงหรือกระเป๋าสะพาย ถ้าพ่อแม่ล็อกประตูก่อนเข้านอน ตอนกลับเข้าไปบ้านก็ต้องล็อกก่อนเข้านอนด้วย ถ้าสามารถเลือกเดินบนพรมได้ ให้เลือกเดินบนพรมแทนที่จะเดินบนพื้นไม้  เบาะรองนุ่มๆ ที่เพิ่มเข้ามาจะช่วยซับเสียงเดิน เพราะฉะนั้นก็จะไม่มีใครได้ยินคุณ และไม่เกิดเสียงเอี๊ยดอ๊าดด้วย  อย่าลืมเดินบนพื้นช้าๆ เพื่อไม่ให้เกิดเสียง ถ้าเดินบนพื้นไม้ก็อาจจะใส่ถุงเท้าด้วย ตั้งใจฟังเสียงรอบตัวทุกเสียงขณะที่คุณแอบย่องออกไป ถ้าคุณสังเกตเสียงต่างๆ คุณก็จะได้ยินหากมีใครเดินไปเดินมาหรือกำลังเดินเข้ามาหาคุณ ถ้าคุณฝึกเดินไปตามเส้นทางที่วางแผนว่าจะใช้หนีแล้ว คุณก็น่าจะรู้ว่าประตูไหนมีเสียงเอี๊ยดอ๊าดหรือเสียงดัง ค่อยๆ บิดลูกบิดประตูช้าๆ เพื่อไม่ให้มีเสียง แล้วก็เปิดปิดประตูช้าๆ เช่นเดียวกัน ถ้าคุณเปิดหน้าต่าง ก็อย่าเลื่อนหน้าต่างขึ้นไปเร็วนัก ไม่อย่างนั้นมันจะมีเสียง ตรงกลางของแต่ละขั้นมักจะเป็นจุดที่เกิดเสียงเอี๊ยดอ๊าดได้มากที่สุด พยายามเดินติดราวลูกกรงหรือกำแพง ค่อยๆ ย่องลงมาทีละขั้นช้าๆ  ทิ้งน้ำหนักตัวไปที่กำแพงหรือราวลูกกรงเพื่อให้เสียงเบาลง ตรงริมบันไดเป็นจุดที่แข็งแรงที่สุด จึงไม่ค่อยมีเสียงเอี๊ยดอ๊าดหรือส่งเสียงดัง วิธีนี้ไม่เพียงแต่ช่วยคุณประหยัดเวลาเท่านั้น แต่คุณยังไม่ต้องกังวลกับการนั่งลงผูกเชือกรองเท้าในความมืดหรือใส่รองเท้าส้นสูงค่อยๆ ย่องเบาๆ ไปที่ประตู รอจนกว่าคุณจะออกไปนอกบ้านและลับตาคนแล้วค่อยใส่รองเท้า เอารองเท้าใส่กระเป๋าไว้ คุณจะได้ไม่ต้องเอามือควานหาตอนกำลังจะออกจากบ้าน ถ้าคุณต้องเอากุญแจมาล็อกหรือไขประตู ก็ให้แยกกุญแจดอกนั้นออกจากพวงกุญแจแล้วถือไว้ในมือให้เรียบร้อย วิธีนี้จะช่วยให้ไม่มีเสียงกรุ๊งกริ๊งที่อาจทำให้คนในบ้านตื่นและยังช่วยประหยัดเวลาด้วย ขากลับมาบ้านก็ให้เตรียมกุญแจไว้ในมือให้พร้อมเช่นกัน
ฝึกเดินตามเส้นทางล่วงหน้า. ซ่อนเสื้อผ้าที่จะเปลี่ยนไว้ข้างนอกหรือใกล้ๆ ประตู. เอาของจำเป็นใส่ในกระเป๋าให้พร้อมก่อนออกจากบ้าน. เตรียมข้ออ้างไว้เผื่อถูกจับได้. ระวังสัญญาณเตือนตรงประตูหรือหน้าต่าง. แน่ใจว่าจะกลับเข้ามาได้ทางเดียวกับตอนออก. ใส่ชุดนอน. ส่งเสียงก่อนแกล้งทำเป็นเข้านอน. รอให้ที่บ้านหลับก่อน. เอาหมอนวางไว้ใต้ผ้าห่มให้เหมือนว่าคุณหลับอยู่. ค่อยๆ ย่องตามทางหนีไปที่ประตู. เปลี่ยนเสื้อผ้าตรงใกล้ๆ ประตูหรือนอกบ้าน. ปิดประตูหรือหน้าต่างและต้องแน่ใจว่ากลับเข้ามาได้. ถ้าเป็นไปได้ให้พยายามเดินบนพรม. ตื่นตัวเพื่อให้ได้ยินเสียงคนเดินมา. เปิดประตูช้าๆ เพื่อไม่ให้มีเสียง. เดินตรงริมบันไดเพื่อไม่ให้มีเสียงเอี๊ยดอ๊าด. ใส่รองเท้าหลังจากออกไปข้างนอกแล้ว. ถือกุญแจไว้ในมือเพื่อล็อกหรือไขประตู.
https://www.wikihow.com/Sneak-Out-of-Your-House-at-Night https://www.wikihow.com/Sneak-Out-of-Your-House-at-Night https://www.wikihow.com/Sneak-Out-of-Your-House-at-Night
Doing Necessary Planning Making the Escape Staying Quiet